บุญชู
ตัวละครหลัก

| ตัวละครที่ปรากฏตัวจนถึงภาคล่าสุด> นักแสดง | ตัวละครที่ปรากฏตัวจนถึงภาคล่าสุด> ตัวละคร | ตัวละครที่ปรากฏตัวจนถึงภาคล่าสุด> ปรากฏตัวครั้งแรก |
| --- | --- | --- |
| สันติสุข พรหมศิริ | บุญชู บ้านโข้ง | บุญชู ผู้น่ารัก |
เป็นคนสุพรรณ บ้านโข้ง มีแม่ชื่อ บุญล้อม มีพี่ชายชื่อ บุญช่วย และมีหลานชื่อ บัวลอย เป็นลูกพี่ชายของบุญชู เรียนจบจากนิสิตเกษตร (คณะเกษตร มหาวิทยาลัยเกษตรศาสตร์) จบปริญญาได้กลายเป็นเกษตรแบบพอเพียงเต็มตัว รวมทั้งมีร้านสะดวกซื้อ แบบบ้านนอกเป็นของตัวเอง ยังคงเป็นคนน่ารักของทุกคนเหมือนเดิม แม้ว่าเวลาจะผ่านมายี่สิบปีแล้ว เสน่ห์ของบุญชู คือ ความใส ความซื่อของตัวบุญชู และ จริยธรรมที่แทรกอยู่ว่าความดีสามารถเอาชนะความชั่ว มีบุตรกับโมลีด้วยกันสามคน คนแรกชื่อ บุญโชค  เป็นบุตรหัวปี และอีกสองคนเป็นลูกฝาแฝด 
| จินตหรา สุขพัฒน์ | โมลี | บุญชู ผู้น่ารัก |
เป็นคนกรุงเทพมหานคร เป็นคนรักของบุญชู เรียนจบจาก คณะวารสารศาสตร์และสื่อสารมวลชน มหาวิทยาลัยธรรมศาสตร์  มีพี่สาวชื่อ มานียอมสละชีวิตที่หรูหราในกรุงเทพมหานครกับพี่สาว มาอยู่กับคนรักที่บ้านริมน้ำที่บ้านโข้ง มีลูกชายชื่อ บุญโชค ที่หวังจะฟูมฟักให้ได้เรียนสูงๆเช่นกัน และมีด้วยกันอีกสองคนเป็นฝาแฝด 
| วัชระ ปานเอี่ยม | ไวยากรณ์ กำไร | บุญชู ผู้น่ารัก |
เป็นคนกรุงเทพมหานคร สอบเอนทรานซ์เข้ามหาวิทยาลัย ติดทุกปีแต่ไม่ได้คณะที่ต้องการคือคณะแพทยศาสตร์ ต่อมาสอบติดเรียนจบจาก คณะสัตวแพทยศาสตร์ มหาวิทยาลัยเกษตรศาสตร์ เป็นสัตวแพทย์เพื่อนเก่าของบุญชูและโมลี ผู้เชี่ยวชาญด้านการผสมพันธุ์ และยังคงเป็นที่ปรึกษาให้เพื่อนๆ
| เกรียงไกร อมาตยกุล | ประพันธ์ | บุญชู 2 น้องใหม่ |
เป็นคนระยอง เรียนจบจาก คณะวารสารศาสตร์และสื่อสารมวลชน มหาวิทยาลัยธรรมศาสตร์ เรียนคณะเดียวกันกับโมลี ยังคงเป็นคนขี้สงสัย ช่างซักในเรื่องไม่ควรซักอันเป็นลักษณะที่เป็นกรรมพันธุ์ถ่ายทอดไปถึงรุ่นลูกและเป็นที่ปรึกษาคนสำคัญของโมลี มีลูกชายชื่อ ประพาฬ
| อรุณ ภาวิไล | นรา (นุ้ย) | บุญชู ผู้น่ารัก |
เป็นคนหาดใหญ่ สงขลา มีนิสัยชอบพูดเร็วและบ้าการเมือง จบจากนิติศาสตร์บัณฑิต (คณะนิติศาสตร์ มหาวิทยาลัยรามคำแหง) ที่เล่นการเมืองแล้วสอบตกแล้วสอบตกอีก เป็นทนายความที่ทำให้ลูกความติดตะรางเป็นประจำ ชอบปราศรัยแบบที่ใครฟังไม่รู้เรื่องเหมือนเดิม มีลูกสาวชื่อ นิ้ง มีนิสัยชอบกิน ข้าวผัดอเมริกัน
| กฤษณ์ ศุกระมงคล | คำมูล | บุญชู ผู้น่ารัก |
เป็นคนอุบลราชธานี เรียนจบจากบัณฑิตโบราณคดี (คณะโบราณคดี มหาวิทยาลัยศิลปากร) ชอบทำตัวและแต่งตัวเป็น อินเดียน่า โจนส์ เที่ยวตามล่าหาสมบัติไม่เลิกและยังมีนิสัยชอบกินปลากระป๋องเป็นประจำ
| โรม อิศรา (ภาค 1) ดร.นฤพนธ์ ไชยยศ (ภาค 2 , ภาค 6-10) นัท กิจดินันท์ (ภาค 5) | มั่นคง ชัยมงคล (เฉื่อย) | บุญชู ผู้น่ารัก |
เป็นคนเชียงใหม่ มีนิสัยพูดช้ากว่าคนอื่น สอบติดและเรียนจบคณะสถาปัตยกรรมศาสตร์ มหาวิทยาลัยศิลปากร  เป็นอาจารย์ด้านสถาปัตยกรรมแต่พูดไม่ทันคนอื่นเหมือนเดิมและยังไม่ทันเพื่อนๆ เหมือนเดิม
| เกียรติ กิจเจริญ | ยงยุทธ (หยอย) | บุญชู ผู้น่ารัก |
เป็นคนกรุงเทพมหานคร สอบติดและเรียนจบจากคณะศิลปศาสตร์ มหาวิทยาลัยธรรมศาสตร์ ที่บ้านของหยอยทำขนมทองหยิบ ทองหยอด ฝอยทอง ขายส่งออกจนเป็นอาชีพในปัจจุบันของหยอย ชอบพูดเสียงดังเอ็ดตะโร โดยเฉพาะเวลาที่เผชิญหน้ากับ พี่ปอง ปากหมา เจ้าของร้านอาหารเจ้าประจำ ในภาคแรกๆ ชอบพูดคำติดปากว่า "ไม่ใช่ก็ใกล้เคียง" หยอยมีลูกชายชื่อ หยอน แต่ยังทะเลาะกับพี่ปองแต่ชอบถูกพี่ปองด่าว่า ไอ้ระยำ เพราะชอบกวนพี่ปองตลอดและหยอยมีคำพูดเวลาสั่งอาหาร ไม่กินแล้ว จะสั่งเหรอ
| สมเกียรติ คุณานิธิพงศ์ | ปอง (พี่ปอง) | บุญชู ผู้น่ารัก |
เจ้าของร้านอาหารเจ้าประจำ ชอบพูดกวนๆกับลูกค้าในร้านเสมอๆ ทำให้ใครๆเรียกว่า "ปอง ท่าพระจันทร์" หรือ "พี่ปอง ปากหมา" ชอบทะเลาะกัดกับหยอย ตั้งร้านอยู่ที่ท่าพระจันทร์ แถวแม่น้ำเจ้าพระยา ปัจจุบันปิดร้านแล้ว ไปเปิดสาขาใหม่ที่เชียงราย โดยปองจะต้องปิดร้านเร็วเพราะกลัวเจ้าของร้านมาหลอกแต่มีความพูดปากเวลาด่าว่า "ไอ้ระยำ"
ตัวละครรุ่นลูก
| ธนฉัตร ตุลยฉัตร | บุญโชค | บุญชู ไอ-เลิฟ-สระ-อู |
ลูกชายเพียงคนเดียวของบุญชูและโมลี ซื่อและมีจิตใจดีงามเหมือนพ่อ แต่อารมณ์สนุกสนานเหมือนเด็กรุ่นใหม่ บวชเณรตั้งแต่เล็กๆ ไม่ยอมสึกและเดินธุดงค์ตามอาจารย์ไปหลายประเทศ จนโมลีผู้เป็นแม่ทนไม่ไหว ตามไปสึกและส่งเข้าไปหาทางเรียนหนังสือต่อในกรุงเทพ แต่ก็ไม่ได้ไปสอบ ต่อมาได้ไปเรียนต่อในมหาวิทยาลัยแม่ฟ้าหลวง 
| อภิญญา สกุลเจริญสุข | นิ้ง | บุญชู ไอ-เลิฟ-สระ-อู |
ลูกสาวของนรา เพื่อนคนหนึ่งของบุญชู เรียนรามคำแหงคณะนิติศาสตร์เหมือนพ่อ และทำงานที่ร้านเชสเตอร์กริลล์ไปในเวลาเดียวกันด้วย เป็นคนไม่ค่อยยอมคน ทะเลาะได้แม้แต่พ่อของตัวเอง
| รัชชุ สุระจรัส | หยอน | บุญชู ไอ-เลิฟ-สระ-อู |
ลูกชายของหยอย ที่รูปร่างผอมๆในขณะที่พ่ออ้วน พ่อลูกจึงเรียกกันว่า “ไอ้อ้วน” (หยอย) และ “ไอ้ผอม” (หยอน) เป็นคนที่มีเรื่องตื่นเต้นมาเล่าให้เพื่อนๆ ฟังเสมอหยอนและปพาฬยังแย่งกันจีบแอ่นเสมอเมื่อมีโอกาส
| วรฤทธิ์ นิลกลม | ประพาฬ | บุญชู ไอ-เลิฟ-สระ-อู |
ลูกชายคนเดียวของประพันธ์ ช่างสงสัยคล้ายพ่อ เรียนคณะศิลปศาสตร์ ของมหาวิทยาลัยแห่งหนึ่ง ใช้เวลาว่างหารายได้พิเศษ ด้วยการเปิดหมวกเล่นไมค์โดยหิ้วไวโอลินติดตัวเพื่อความเท่ห์
ตัวละครที่ปรากฏตัวในอดีต ตัวละครเหล่านี้ ปรากฏตัวเฉพาะในบุญชูภาค 1-8
| จุรี โอศิริ | บุญล้อม (แม่บุญล้อม) | บุญชู ผู้น่ารัก |
แม่ของบุญช่วยกับบุญชู เป็นผู้ที่หวังให้บุญชูเพื่อให้บุญชูสอบเอนทรานซ์เข้ามหาวิทยาลัยให้โด่งดังทั่วบ้านโข้ง  พอบุญชูจบมหาวิทยาลัย แม่บุญล้อมได้ยกบ้านริมน้ำให้เป็นเรือนหอกับโมรี
| นิรุตติ์ ศิริจรรยา (ภาค 1) สุเทพ ประยูรพิทักษ์ (ภาค 2-8) | บุญช่วย บ้านโข้ง | บุญชู ผู้น่ารัก |
พี่ชายของบุญชู มักมีนิสัยเหลวไหล ชอบขอเงินจากแม่บุญล้อม ไปเช่าท่าเรือข้ามฟากคลองสาน แม่บุญล้อมเคยส่งเงินบุญช่วยเรียนต่อแต่บุญช่วยกลับแอบไปแต่งงานจนถูกทิ้ง ต่อมาทำท่าเรือจนขาดทุนจนต้องปิดกิจการไป แล้วร่วมทุนกับเพื่อนบุญชูเปิดร้านอาหารที่บ้านเกิดใช้ชื่อว่า ช่วยโอชา บุญช่วยมีลูกสาวจากภรรยาชื่อว่า บัวลอย และแอบชอบคุณมานี
| ญาณี จงวิสุทธิ์ (ภาค 1-2) ปรารถนา สัชฌุกร (ภาค 5-8) | มานี | บุญชู ผู้น่ารัก |
พี่สาวของโมลี มีนิสัยโมโหง่าย เป็นเจ้าของบริษัทแห่งหนึ่งในกรุงเทพมหานคร ทำงานโปรดักชั่นเฮ้าส์ ด้านโฆษณา เป็นคนรักน้องสาวมาก มานีต้องการจะให้โมลีใช้ชีวิตที่หรูหราในกรุงเทพมหานครร่วมกับตน แต่โมลีมาอยู่กับบุญชูที่บ้านโข้ง
| กัญญาลักษ์ บำรุงรักษ์ | บัวลอย บ้านโข้ง | บุญชู ผู้น่ารัก |
ลูกสาวของบุญช่วย พี่ชายของบุญชู หลานสาวของบุญชู ชอบพูดคำติดปากว่า "ระวังน้ำตาจะเช็ดหัวเข่า"